
Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.9/2002 pentru modificarea Legii serviciilor publice de gospodărie comunală nr.326/2001, trimis comisiei noastre cu adresa nr. 176 din 8 aprilie 2002, în vederea dezbaterii şi avizării în fond în procedură de urgenţă.


La întocmirea raportului comisia a avut în vedere şi avizele favorabile primite de la: 

· Comisia juridică, de disciplină şi imunităţi cu nr. 176 din 9 aprilie 2002;

· Comisia pentru buget, finanţe şi bănci cu nr. 207 din 16 aprilie 2002;

· Comisia pentru industrii şi servicii cu nr.23/79 din 11 aprilie 2002

· Consiliul Legislativ cu nr. 152  din 1 februarie 2002.


La dezbaterile asupra proiectului de lege sus-menţionat a participat şi domnul Secretar de Stat – Romulus Moucha, ca reprezentant al Ministerlui Industriei şi Resurselor.



Prin obiectul de reglementare şi conţinutul său, proiectul de lege se încadrează în categoria legilor organice.

 PRESEDINTE,

IOAN OLTEAN

asupra proiectului de Lege privind aprobarea Ordonanţei de urgenţă a Guvernului nr.9/2002 pentru modificarea Legii serviciilor publice de gospodărie comunală 

nr. 326/2001.


Cu adresa nr. 176 din 8 aprilie 2002, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii în procedură de urgenţă, avizării în fond  şi întocmirii raportului asupra proiectului de Lege privind  aprobarea Ordonanţei de urgenţă a Guvernului nr.9/2002 pentru modificarea Legii serviciilor publice de gospodărie comunală nr. 326/2001.
La întocmirea raportului comisia a avut în vedere şi avizele favorabile primite de la: 

· Comisia juridică, de disciplină şi imunităţi cu nr. 176 din 9 aprilie 2002;

· Comisia pentru buget, finanţe şi bănci cu nr. 207 din 16 aprilie 2002;

· Comisia pentru industrii şi servicii cu nr.23/79 din 11 aprilie 2002

· Consiliul Legislativ cu nr. 152  din 1 februarie 2002.


Proiectul de lege are ca obiect de reglementare modificarea Legii serviciilor publice de gospodărie comunală nr.326/2001, în vederea înlăturării unor neconcordanţe între acest act normativ şi alte acte normative cu forţă juridică egală, în ce priveşte alimentarea cu energie electrică şi gaze naturale.

Legea serviciilor publice de gospodărie comunală nr. 326/2001 cuprinde la art. 2 alin.(1), printre serviciile publice de gospodărie comunală, alimentarea cu gaze naturale şi  alimentarea cu energie electrică.

În prezent, structura organizatorică a distribuţiilor de gaze naturale şi de energie electrică, reţelele de distribuţie se află în patrimoniul şi în capitalul social al societăţilor comerciale, ele aparţinând domeniului privat al acestora (Distrigaz şi Electrica) 

Elementele componente ale unui sistem de distribuţie – staţii de reglare măsurare , armături, conducte,  nu pot funcţiona decât într-un sistem unitar în condiţii de siguranţă. 

Ori, trecerea acestora în administrarea autorităţilor administraţiei publice locale reprezintă o fărâmiţare a sistemului, determină în mod concret o subordonare directă a societăţilor de profil faţă de administraţiile publice locale, încălcându-se astfel principiile economiei de piaţă şi Directivele Consiliului Europei cu privire la reglementarea domeniilor energiei electrice şi gazelor naturale.

Legea nr. 463/2001 pentru aprobarea Ordonanţei de urgenţă a Guvernului nr.60/2000 privind reglementarea activităţii din domeniul gazelor naturale defineşte activitatea de distribuţie a gazelor naturale ca sistem public de interes naţional.

O situaţie similară este şi în domeniul energiei electrice unde a fost emisă Ordonanţa Guvernului nr. 63/1998 privind energia electrică şi termică. Actele normative menţionate, adaptate cerinţelor Uniunii Europene au fost emise datorită specificului deosebit al acestor activităţi care impun o coordonare unitară.

Totodată societăţile de distribuţie a energiei şi a gazelor naturale sunt incluse în Programul de privatizare a societăţilor comerciale elaborat de Guvern, privatizarea acestora fiind un obiectiv prioritar, cerinţă expresă a Băncii Mondiale.

De altfel,  Banca Mondială printr-o scrisoare de poziţie solicită amendarea Legii nr. 326/2001 în sensul celor prezentate mai sus. 

Totodată, sistemele de distribuţie sunt într-o stare de uzură avansată şi trebuie tratate într-o concepţie unitară, iar cheltuielile de întreţinere după cum este cunoscut sunt deosebit de mari şi nu pot fi suportate la nivel local.

Faţă de cele prezentate comisia consideră oportună promovarea proiectului de lege. 

În raport cu obiectul reglementării şi conţinutul acestuia, proiectul de lege se încadrează potrivit prevederilor art. 72 alin.(3) din .Constituţia României în categoria legilor organice.

La lucrările comisiei din data de 8 mai 2002  au fost prezenţi 19 deputaţi din totalul de 25 membri ai Comisiei pentru administraţie publică, amenajarea teritoriului şi echilibru ecologic şi a participat ca invitat în conformitate cu prevederile art.51 şi 52 din Regulamentul Camerei Deputaţilor, domnul Romulus Moucha, Secretar de Stat în Ministerul Industriei şi Resurselor. 

Proiectul de lege a fost adoptat de Senat în şedinţa din data de 28 martie 2002.

În urma dezbaterilor, comisia propune aprobarea fără modificări a proiectului de lege  în forma adoptată de Senat, cu 12 voturi pentru,  5 împotrivă şi 2 abţineri.


       PREŞEDINTE, 

            SECRETAR,

                  Ioan Oltean

        Ion Florescu

Consilier - arh. Victor Cristea

